cyanic-selkie/wikianc huggingface dataset:
Kjemiteknikk
Historie
En av de mest betydningsfulle eksempelene på anvendelse av kjemiteknikk i Norge, var Kristian Birkeland og Sam Eyde sitt arbeid med produksjon av salpeter. Den såkalte Birkeland-Eydes metode for fremstilling av nitrogendioksid var ferdig utviklet i 1904, og dette la grunnlaget for Norsk Hydro.
I 1924 kom laboratorieingeniør Henry C.M. Ingeberg hjem etter et studieopphold i USA hvor han hadde sett på undervisningen som foregikk innen "chemical engineering". Denne amerikanske betegnelsen oversatte han med "kjemiteknikk", og dette ordet har siden blitt stående som det norske navnet på fagfeltet.
Dette var den første utviklingen av fagområdet kjemiteknikk, og tidslinjen nedenfor viser noen av de viktigste hendelsene fra ulike utdanningsinstitusjoner:
På 2000-tallet har kompetanse innen kjemiteknikk fått stor betydning innenfor andre teknologiske fagfelt, så som molekylærbiologi, genetikk, informasjonsteknologi og nanoteknologi.
Cusset vannkraftverk
Cusset vannkraftverk er et vannkraftverk i Frankrike. Dette er et kraftverk som får kraft fra to demninger i elva Rhône. Det ligger i en avledet kanal – Jonagekanalen – som er gravd ut som snarvei i en større sving i elva i kommunene Villeurbanne og Vaulx-en-Velin i departementet Rhone, like ovenfor millionbyen Lyon.
Anlegget får sin energi fra Jonage-demningen som ligger ti kilometer lengre øst, i Jonagekanalen.
Eksterne lenker
Oversikt over demninger i Alpene – Electricité de France. Besøkt 13. januar 2012.
Kjemiteknikk
Om faget
Prosessingeniører designer produksjonsprosesser med hensyn på en sikker og mest mulig lønnsom drift. Det betyr at hele produksjonskjeden må planlegges og kontrolleres med hensyn på kostnader og sikker drift.
For å maksimere gevinsten, kan prosessingeniøren forenkle prosessen eller velge en mer kompleks løsning. For eksempel kan høyere temperaturer eller trykk få kjemiske reaksjoner til å gå raskere. Et eksempel på dette er produksjon av ammoniakk, som kan produseres fra nitrogen og hydrogen i en høytrykksreaktor. I reaksjoner som har lavt utbytte, kan prosessingeniøren velge en kompleks løsning med kontinuerlig resirkulering.
De enkelte delprosessene som brukes av prosessingeniører (for eksempel destillasjon eller gassabsorpsjon), kalles for enhetsoperasjoner. Disse omfatter kjemiske reaksjoner, masseoverføringer og energioverføringer. Enhetsoperasjoner settes sammen i ulike konfigurasjoner med henblikk på hva slags kjemisk syntese eller kjemisk separasjon man ønsker.
Tre fysiske lover ligger til grunn for kjemiteknikken: konservering av masse, konservering av bevegelsesmengde og konservering av energi. Prosessingeniøren kan studere forflytningen av masse og energi i en prosess ved hjelp av massebalanser og energibalanser. Man må da bruke prinsipper fra termodynamikken og reaksjonskinetikken. Dette blir svært sammensatte og komplekse problemstillinger, hvor man er avhengig av simulatorer for å løse oppgavene.
Utdanning i Norge
NTH (nå NTNU) var den første utdanningsinstitusjonen i Norge som tilbød en utdanning innen kjemiteknikk, når de opprettet et eget Institutt for kjemiteknikk i 1945. Instituttet ble i 1999 slått sammen med Institutt for industriell kjemi, og fikk da navnet Institutt for kjemisk prosessteknologi.
En rekke andre høgskoler i Norge tilbyr også kurs i kjemiteknikk. Noen av dem er Høgskolen i Bergen, Høgskolen i Sør-Trøndelag, Høgskolen i Østfold, Høgskolen i Narvik og Høgskolen i Telemark.
Kinso kraftverk
Fallrettighetene var den aller første konsesjonen gitt til et utenlandsk selskap, A/S Kinservik.
Kraftverket startet produksjonen i 1917 med to turbiner hver på 220 kW. Fra 1920 ble det levert strøm til Kinsarvik herad kommunale nett, og fra 1936 til Ullensvang Kommunale Elektrisitetsverk.
Verney-demningen
Verney-demningen er en demning som tjener to ulike vannkraftverk i den lille elva Eau d'Olle i sørøstre Frankrike. Den tjener som nedre reservoar for pumpekraftverket Grand Maison vannkraftverk som ligger lengre oppe i dalen, og den tjener direkte som kraftkilde for Oz vannkraftverk som er knyttet til demningen i Eau d'Olle, et tilsig til elva Drac som senere renner ut i Isère, en bielv til Rhône.
Anlegget ligger i kommunen Allemont i departement Isere, i de franske Alpene like sørøst for byen Grenoble. Kraftanlegget og demningene ligger rett sør for Grand-Maison og umiddelbart nedenfor Grand-Maison vannkraftverk som rservoaret her starter ved.
Eksterne lenker
Oversikt over demninger i Alpene – Electricité de France. Besøkt 13. januar 2012.
Kinso kraftverk
Installert effekt er 3 MW og midlere årsproduksjon er på 17 GWh.
Nils Klims reise til den underjordiske verden
Niels Klims reise til den underjordiske verden (latin Nicolai Klimii iter subterraneum) er en roman av den norsk-danske dikteren, historikeren og filosofen Ludvig Holberg. Romanen ble forfattet på latin, og utgitt i Leipzig i 1741. Dermed ble romanen spredd over hele Europa, noe som antakelig ikke ville ha skjedd hvis den hadde vært skrevet på dansk. Romanen er sannsynligvis inspirert av Jonathan Swifts satiriske roman Gullivers reiser fra 1726.
Niels Klim er det eneste verket Holberg valgte å skrive i romanform, og regnes også av mange som den første science fiction-romanen forfattet i Norden.
Fylkesvei 5156
Fylkesveg 5156 går mellom Søvik og Ulvenvatnet i Bjørnafjorden kommune.
Nils Klims reise til den underjordiske verden
Handling
Nils Klim er nylig uteksaminert fra Københavns Universitet, og vender tilbake til sin fødeby Bergen i 1664. Her begynner han å etablere seg på det feltet han har studert, nemlig naturvitenskap. En dag tar han oppdraget med å studere en hule på Fløyen, delvis for å imponere de eldre naturvitenskapsmennene, slik at han senere kan bli forfremmet. Ved et uhell snubler han og faller ned i den underjordiske verden, og kommer til planeten Nazar. Her møter han merkelige vesener og samfunn som på mange måter ligner på mennesker i trærs skikkelse, og på samfunn i vår verden. Senere blir Nils Klim forvist til Firmamentet, etter å foreslått at kvinner ikke bør delta i samfunnslivet. Der møter han dyr og planter i menneskeform som skiller seg fra de samfunnene han så på Nazar, men disse samfunnene står i motsetning til hverandre og til de samfunn han kjenner fra sin egen verden.
Fylkesvei 5156
Frem til 2019 hadde veien betegnelsen fylkesvei 161 (Hordaland).
Nils Klims reise til den underjordiske verden
Handling
Planeten Nazar består av mange samfunn, der Nils Klim beskriver 27 av dem. Felles for alle samfunnene på planeten er at befolkningen er trær. I tillegg besøker han Potu – idealstaten på planeten, en utopi for alle samfunn på under- og overjorden. Staten Potu er en åpenbar allusjon til Thomas Mores samfunnskritiske roman Utopia, om en verden med samme navn, som også handler om en idealstat. Potu er Utop baklengs. Det kan undres om Thomas More egentlig mente å være så samfunnskritisk som han virker i boken, han var nemlig ikke spesielt radikal i sitt eget liv. Utopia kan også leses som en advarsel for hva som kan komme til å skje om samfunnet åpner for en mer liberal struktur.
Opplevelsene hans ble skrevet ned og kan leses i Nils Klims etterlatte papirer. Her beskriver han i detalj samfunnenes forhold til makt og religion. Han forteller også om sin karriere som løpergutt i Potu, parykkmaker og adelsmann i Martinia, galeislave på havet i Firmamentet, som keiser over Quama og til slutt over hele Firmamentet.
Tolkning
I fabelens form skildrer Holberg gode og dårlige statsformer. Slik sett står han i en direkte tradisjon fra Thomas More, Jonathan Swift og andre diskréte samfunnskritikere i samtid og nær fortid. Ved å bruke fabelformen lyktes det ham å «sette problemer under debatt» på den eneste måte som var mulige under enevoldstidens sensur. I Holbergs allusjon skiller han mellom samfunn som utgjøres av ulike sorter trær eller dyr, og andre samfunn som kun befolkes av én sort trær eller dyreart.
Holberg setter spørsmålstegn også ved andre maktfaktorer i de européiske samfunnene, spesielt religionen.
Skrevet på latin
For det andre ønsket han å nå ut til hele Europa. Siden mange europeere kunne lese latin, visste han også at mange ville finne de latinske sitatene og allusjonene fra bl.a. Ovid og Vergil underholdende. Dermed kunne han nå ut til flere, noe som viste seg å stemme. Romanen ble en suksess og ikke lenge etterpå oversatt til blant annet svensk, dansk, engelsk, tysk, fransk og nederlandsk.
Holberg tar opp mange av datidens samfunnsproblemer, slik som religion og religionsutøvelse, likeverd mellom kjønnene og makthierarkiet. Til og med hygiene og parykkforfengeligheten blir tatt opp. I romanen finnes det mange partier der Holberg kritiserer land som England, Frankrike, Spania og Vatikanstaten. Av den grunn ble han kjent i hele Europa og oppnådde dermed sin plass i vestlig litteratur, noe som neppe ville ha skjedd hvis han hadde skrevet på dansk. Nils Klims reise til den underjordiske verden ble mer kjent enn noen av hans komedier, epistler eller øvrige vitenskapelige skrifter.
Holbergs kilder til Nils Klims reise til den underjordiske verden
Hovedkilder:
Andre idéer hentet fra blant annet:
I Norge
I Norge ble romanen første gang utgitt i 1978 på Eide forlag i Kjell Heggelunds oversettelse under tittelen Niels Klims reise til den underjordiske verden. Den er også utgitt på Aschehoug forlag i 1984 og Oktober forlag i 2004 under tittelen Nils Klims reise til den underjordiske verden.
Siden 2004 har Nils Klim-prisen til fremragende yngre forskere vært utdelt av samtidig som Holbergprisen.
Try This With Your Eyes Closed
Try This with Your Eyes Closed er den første utgivelsen fra det amerikanske bandet Alesana. EP-en ble utgitt 24. juni 2005. EP-en ble gitt ut på nytt i 2008.
Nils Klims reise til den underjordiske verden
I Norge
I 2017 viste Nasjonalteateret familieforestillingen Nils Klims reise til underverdenen, «en humoristisk og varm fortelling for hele familien om å navigere uten spilleregler», bygd på Holbergs roman.
Brevet
«Brevet» er opprinnelig en svensk skillingsvise, som kom til Norge rundt 1900. Den finnes i flere ulike varianter, hvorav denne er den mest kjente. Visa er innspilt på Frem fra Glemselen kap. 1 med Helge Borglund og på Frem fra Glemselen kap.21 med Rune Johnsrud.
Teksten
det var en aften i 1843 og aldri har jeg hatt en sådan herlig natt og mine minner gjemmes som en kostbar skatt. reise ut på en tre års tur Det var så vondt da vi skiltes der på land jeg skulle ut på det store osean. og enda flere har jeg fått igjen der lå en hilsen i hver en liten havn Det sto: Kom hjem til meg og hvil deg i min favn. reise hjem til bryllup med min venn Men et hinder kom i veien for vår plan det kom et brev med en svart forseglet rand. fra en som kjente hun som var meg evig tro min kjære hadde funnet hvile i sin jord jeg kjente hjertet briste av en sorg så stor. det var en aften i 1843 Og aldri har jeg hatt en sådan herlig natt og mine minner gjemmes som en kostbar skatt mine minner gjemmes som en kostbar skatt.
Tyskland under Sommer-OL 1896
Tyskland under Sommer-OL 1896. Nitten utøvere fra Tyskland, alle menn, deltok i sju sporter under de første moderne olympiske leker 1896 i Athen. Tyskland kom på tredjeplass med medaljefordelingen seks gull-, fem sølv- og to bronsemedaljer.
Universitetet i Versailles
Universitetet i Versailles ligger i byen Versailles i Frankrike, er en fransk offentlig universitet grunnlagt i 1991.
Alrekstad skole
Alrekstad skole er en alternativ skole Bergen kommune i Hordaland. Skolen ligger rett ved Alrek Studenthjem og Det odontologiske institutt i Bergen. Skolen har 24 fulltidsplasser for elever på ungdomstrinnet med hovedvekt på 10. trinns elever. Elevene kommer fra grunnskoler i Bergen kommune. Skolens personale består av spesialpedagoger og miljøpersonale med stor helse- og sosialfaglig kompetanse.
Skolen holder til på gamle Årstad hovedgård, og ble kjøpt av kommunen i 1896. Den het Årstad skole frem til 1995.
Neil MacLeod
Han ble i 2003 av Bergens Tidende utpekt til tidenes beste SK Brann-utlending og er i dag bosatt utenfor Southampton, der han i sin tid trente som ungdom med Southampton FC. Deretter var han tre sesonger i Rouen frem til han fylte 20, da han gikk til Narvik og en halv sesong i Fotballklubben Mjølner (1974). Det var Bill Elliott som etter en treningskamp brakte MacLeod til Brann. Etter oppholdet i Brann var han spillende trener i Solid, Åsane, Dale idrettslag og Bjarg IL. I 2000 flyttet han tilbake til England.
Faren var politi, stasjonert i Tanzania hvor MacLeod vokste opp, men flyttet til West Meon i 1965.
Michel Platini
Michel François Platini (født 21. juni 1955 i Jœuf ved Metz) er en fransk fotballleder og tidligere fotballspiller som var president i Det europeiske fotballforbundet (UEFA) fra 2007 til mai 2016, da han trakk seg etter brudd på FIFAs økonomiske regelverk.
Biografi
Platini var en offensiv midtbanespiller som ofte fungerte som bindeledd mellom midtbanen og spissene. Han regnes som en av Frankrikes beste spillere gjennom tidene, og ledet «Les Bleus» nærmest egenhendig til EM-triumf i 1984. Platini spilte totalt 72 landskamper, og scoret 41 landslagsmål, hvilket gjorde ham til s mestscorende landslagsspiller gjennom tidene inntil han ble slått av Thierry Henry.
På klubbnivå spilte Platini de første årene av sin karriere for middelhavsfarerne AS Nancy, før han ble kjøpt av AS Saint-Étienne i 1979. Her spilte han tre sesonger, og var med på å vinne den franske ligaen i 1981. Året etter ble han kjøpt av den italienske klubben Juventus, og her var han med på å vinne to ligamesterskap, samt Europacupen for serievinnere i 1985 – en kamp som blir best husket for tribunetragedien som kostet 39 mennesker livet.
Platini representerte Frankrike i VM-sluttspillene i 1978, 1982 og 1986 – og scoret mål i samtlige. Hans største øyeblikk i landslagstrøya var likevel europamesterskapet på hjemmebane i 1984, hvor Platini dominerte mer enn noen annen spiller noensinne har gjort i et EM-sluttspill, og ledet Frankrike til sin første triumf i internasjonal fotball. Platini scoret i hver eneste kamp, og satte inn til sammen ni mål i turneringen.
Internasjonalisme
Internasjonalisme er en politisk retning som går inn for et større økonomisk og politisk samarbeide med den hensikt at dette skal være til alles fordel. Idegrunnlaget er at alles langsiktige interesser anses å være bedre tjent med samarbeide enn ved at hvert land forfølger sine kortsiktige egeninteresser.
Michel Platini
Biografi
Etter at spillerkarrieren tok slutt i 1987, forsøkte Platini seg som fransk landslagstrener uten at han klarte å nå de samme høydene han nådde som spiller. Senere er han blitt «fotballpolitiker», og var lenge en av FIFA-president Sepp Blatters nærmeste medarbeidere.
Internasjonalisme
Motsetningen til internasjonalisme er isolasjonisme, det vil si at man søker å unngå for nære bånd til andre land. Japan er en av nasjonene som drev med isolasjonisme, og det var kun lov med et handelsskip fra Holland i året.
Michel Platini
Biografi
I 2007 etterfulgte Platini Lennart Johansson som president for UEFA, og han ble gjenvalgt for fire år i 2011 og 2015.
Rickenbacker
Rickenbacker er en amerikansk produsent av elektriske gitarer og bassgitarer. Selskapet ble startet i 1931 av Adolf Rickenbacher som var blant oppfinnerne av den elektriske gitaren. Han hadde emigrert til USA fra Sveits.
Michel Platini
Biografi
I desember 2015 ble Platini utestengt fra all fotball i åtte år, senere nedjustert til fire år, på grunn av brudd på FIFAs økonomiske regelverk. Sepp Blatter fikk samme dom.
Internasjonalisme
I industriland er det mange internasjonalister som ser for seg et mindre USA-preget FN. Og at FN må forbli internasjonalt suveren.
Rickenbacker
Firmaet fikk først navnet Electro String Instrument Corporation og skulle lage såkalte «hawaiiske gitarer» med lang hals og små, runde resonanskasser. De ble derfor kalt «stekepanner». Da rock and roll gjorde sitt inntog for alvor utover 1950-tallet, gikk de snart over til standard gitarer.
Selskapet holder til i Santa Ana, California.
Jaroslav Lukeš
Jaroslav Lukeš (født 5. februar 1912) var en tsjekkisk skihopper.
Han representerte Tsjekkoslovakia under Vinter-OL 1936 i Garmisch-Partenkirchen, der han ble nummer 29 i det individuelle hopprennet.
Douglas Alexander
Douglas Alexander (født 26. oktober 1967 i Glasgow) er en britisk utviklingsminister og representerer Paisley South og Labour i Underhuset.
Alexander har studert ved University of Edinburgh. I 2001 ble han handelsminister og etter valget i 2005 ble han Europaminister, i mai 2006 transportminister og minister for Skottland.
Jo Strømgren
Jo Strømgren (født 1970) er en norsk danser, koreograf og regissør.
Strømgren debuterte som koreograf i 1994 med oppsetningen Rechts-Links, etter å ha fullført fire år ved Statens Balletthøgskole (tre år med dans og ett år koreografi). I 1996 innledet han et treårig engasjement som danser og koreograf med Carte Blanche i Bergen. I 1998 startet han sitt eget dansekompani, Jo Strømgren Kompani. Han vakte oppsikt med balletten A Dance Tribute to the Art of Football i 1998, som ble oppført i en rekke land. Som frilans koreograf har han skapt forestillinger for flere andre kompanier, deriblant Den Norske Nasjonalballett, Ballet de l’Opera National du Rhin, Wiener Statsopernballett, Conservatoire National Superieur de Paris, Cloud Gate Ensemble, og Repertory Dance Theatre Utah. Etter hvert har han også hatt flere engasjement som teaterregissør, blant annet ved Den Nationale Scene, Trøndelag Teater, Torshovteatret, Nationaltheatret, Statens teaterhøgskole og Teaterhögskolan i Stockholm. Som manusforfatter har han fått satt opp flere teaterstykker.
I 2013 ble han huskoreograf for Nasjonalballetten. Han har integrert figurteater i flere av sine danseproduksjoner. I 2013 satte han opp Oslolosen som en ren dukketeaterproduksjon på Torshovteatret. Dette var en forestilling for barn basert på Harald Eias rollefigur Oslolosen fra NRKs humorserie Uti vår hage 2.
Hans aktivitet som frilans koreograf og regissør inkluderer blant annet stykker som Lille Eyolf, Jorden rundt på 80 minutter, Et Dukkehjem A Dance Tribute to the Art of Football og Polaroid. Han var også manusforfatter på spillefilmen Mot Moskva fra 2003, samt de danserealterte kortfilmene Naboen (2010) og Closed (2017).
Strømgren har gjennom flere år hatt en engasjement for å bringe nye publikumsgrupper inn i teateret, som ved å kombinere fotball og ballett, og ved samarbeidet med breakdance-gruppen Absence Crew (2019). Han har også arbeidet for å bringe dans ut til ungdom gjennom den kulturelle skolesekken og for å bringe dans ut i Europa.
Priser og utmerkelser
I 2002 fikk Strømgren Heddaprisen for forestillingen There. I 2010 fikk han Gullrosen i klassen Arts Documentary & Performing Arts for kortfilmen Naboen, som han regisserte sammen med Stein-Roger Bull. Det var også Strømgren som skrev manus til filmen.
I 2009 mottok han Trondheim kommunes kulturpris, i 2015 Telenors kulturpris og i 2023 Anders Jahres kulturpris.
Paedophryne amauensis
Paedophryne amauensis er en froskeart som lever i Papua Ny-Guinea. Med ei lengde på bare 7,7 millimeter er den det minste av alle virveldyr man kjenner til. Den ble oppdaga i august 2009 og formelt beskrevet i januar 2012. I likhet med de andre kjente Paedophryne-artene lever den i løv på bakken i tropiske skoger.
Oppdagelse
Frosken ble oppdaga i august 2009 av herpetologen Christopher Austin og doktorgradsstudenten Eric Rittmeyer på en ekspedisjon for å utforske det biologiske mangfoldet i Papua Ny-Guinea. Den ble funnet nær landsbyen Amau i provinsen Central. Oppdagelsen ble publisert i den vitenskapelige journalen PLoS (forkortet fra Public Library of Science) den 11. januar 2012.
Anvers Island
Anvers Island er en høy, fjellrik øy, beliggende i Det antarktiske arkipel om lag 25 kilometer utenfor vestkysten av Antarktishalvøya. Den er 61 kilometer lang og er den største øya i øygruppa. Store deler av øya er dekket av is.
Forskningsstasjoner
Fra 1955 til 1958 opererte British Antarctic Survey en forskningsstasjon på Anvers Island, Base N, med formål å drive kartlegging og geologiske undersøkelser. Stasjonen ble i 1963 utlånt til USA og i 1965 omgjort til et biologisk laboratorium. Tre år senere åpnet USA en ny forskningsstasjon på Anvers Island, Palmer Station. Stasjonen har en bemanning på om lag 40 personer om sommeren og 12 om vinteren. I 1971 ble den tidligere britiske stasjonen ødelagt i brann mens den gjennomgikk restaurering i regi av British Antarctic Survey.
En flystripe med snødekke var i bruk på Anvers Island fra 1969 til 1973, da en ny stasjon på Adelaide Island, Station T, sto klar.
Verneområde
Sørvestre Anvers Island og Palmer Basin, et område på om lag 3275 km², ble i 2008 utpekt som et spesielt forvaltningsområde i Antarktis, ASMA nr. 7.
Ryan Semple
Han debuterte i verdenscupen i alpint 10. desember 2001, og hans beste verdenscup-plassering er en ellevteplass i kombinasjon fra 2010.
Semple deltok i Vinter-OL 2006 og 2010. I 2010 oppnådde han en 15.-plass i kombinasjonen som beste resultat.
Lille mor
«Lille mor» er en skillingsvise fra det gamle Kristiania, nærmere bestemt Vaterland, skrevet i 1870. Det er forøvrig den eneste visa fra hele plateserien Frem fra Glemselen som har vært representert på Norsktoppen. Melodi og tekstforfatter er ukjent. Visa er innspilt på Frem fra Glemselen kap. 1 med Rita Engebretsen og på Frem fra Glemselen kap.20 med Håkon Banken.
Teksten
drikker kun brennevin og tjener ikke spor hver gang han har været ute på svir gjemmer jeg meg bak mor og sir Det skal bli lys i lampen lille mor vår dag er endt se lampen den er tent i landet vårt hvor lyset bor gled deg lille mor. men utenfor vi gatelykten har den kan opplyse stuen omtrent så vi er glad når den blir tent Se det er lys i lampen lille mor vår dag er endt se lampen den er tent i landet vårt hvor lyset bor gled deg lille mor. og hos en baker gammelt brød jeg får mor syns det er så mørk en vei men gjennom ruten vår ser jeg At det er lys i lampen lille mor se nå på meg nå trasker jeg i vei til byen og får fylt min kurv gled deg lille mor. da skal vi ha en lampe hver for seg og når den skinner som en sol rekker den mor i henne stol Det skal bli lys i lampen lille mor vår dag er endt se lampen den er tent i landet vårt hvor lyset bor gled deg lille mor
Håvard Storbæk
Håvard Storbæk (født 25. mai 1986) er en norsk tidligere fotballspiller.
Han har tidligere spilt for FK Haugesund, Nybergsund IL-Trysil, Østre Trysil FK og Trysil.
Den 14. juli 2008 ble det klart at Håvard Storbæk forlot Nybergsund til fordel for Odd Grenland etter sesongslutt. Storbæk fikk også tilbud fra HamKam og Strømsgodset, men valgte til slutt Skiens-laget. Før 2012-sesongen signerte han for Haugesund, men gikk tilbake til Odd i 2013.
Storbæk er en anvendelig spiller som har spilt både midtbane, back og kant.
Gördes
Gördes er en by med 28 368 innbyggere (2017) i den tyrkiske provinsen Manisa. Den ligger nord for Köprübaşı, sør for Sındırgı, øst for Akhisar og vest for Demirci.
Red Star Line
Red Star Line var et linjerederi som opererte atlanterhavsskip over Atlanterhavet og som ble grunnlagt i 1871 som et felles virksomhet mellom The International Navigation Company of Philadelphia, som også drev The American Line, og Société Anonyme de Navigation Belgo-Américaine i Antwerpen i Belgia. Selskapets hovedhavner var Antwerpen, Liverpool og Southampton i Storbritannia og New York City og Philadelphia i USA. Selskapet ble drevet fram til 1935 da det, grunnet den økonomiske depresjonen, avviklet driften og selskapets eiendeler ble til slutt solgt til Holland-America Line. Den transatlantiske trafikken fraktet mange jødiske flyktninger fra terror og forfølgelse i Europa og til en ny tilværelse i USA.
Arv
De tidligere lagerhusene til Red Star Line i Antwerpen ble formet som et landemerke og gjenåpnet som et museum den 28. september 2013 av Antwerpen by. Hovedfokuset til museet er reisefortellinger som kunne bli skaffet via slektninger til rundt to millioner passasjerer av Red Star Line.
I utstillingen kan besøkende følge de reisendes spor fra reisebyrået i Warszawa og fram til ankomst i New York City. Museet stiller kunstverker som framstiller emigranter som reiste med Red Star Line. Kunstneren er Eugeen Van Mieghem (1875-1930) fra Antwerpen, sammen med gjenstander og minner fra samlingen til Robert Vervoort.
Om lag en fjerdedel av de rundt to millioner Red Star Lines passasjerer var jødiske emigranter, hovedsakelig fra Øst-Europa som var drevet til utvandring ved framveksten av Nazi-Tyskland. Blant dem var det mange kjente personer, blant annet Albert Einstein. Da han fikk høre om Nazi-Tysklands konfiskasjon av hans eiendeler valgte Einstein ikke å reise tilbake til Tyskland, og at han ville trekke seg fra det Det prøyssiske vitenskapsakademiet. Dette ble skrevet på skipslinjens brevpapir og er nå en del av museets utstilling. Blant andre kjente personer er den da fem år gamle Irving Berlin.
Pered rassvetom
Handling
Historien finner sted i løpet av sommeren 1941:
En ung løytnant i NKVD, sammen med en gruppe politiske fanger og kriminelle, blir beskutt.
Tullus Hostilius
Tullus Hostilius var en mytisk romersk konge, og ifølge romersk tradisjon den tredje i rekkefølgen av konger. I sin regjering tradisjonelt plassert fra 673–642 f.Kr. skal han ifølge overleveringene ha gått til krig mot Alba Longa, og i en senere krig mot byen skal han ha henrettet albanerlederen Mettius Fufetius ved å knytte hans armer og ben til fire hester og få dem til å rive ham i stykker. Hostilius skal også ha jevnet Alba Longa med jorda, og innlemmet befolkningen i Roma. Han skal etter sigende ha blitt drept etter et lyn sent av guden Jupiter selv slo ned i hans hjem, etter at han hadde forsømt gudene og kulten.
Senatsbygget Curia Hostilia skal ha vært konstruert og oppkalt etter ham.
Historisiteten til de fire første kongene av Roma er omdiskutert, og mange historikere anser de som utelukkende mytiske skikkelser.
Navn
Hostilius betyr «fremmed» eller «fiendtlig», jamfør det beslektede engelske ordet hostility – «fiendtlighet», «fiendskap». Hans navn virker knyttet til hans regjering, da han fremstår som en krigerkonge.
Historie
Tullus Hostilius skal ha etterfulgt kongen Numa Pompilius, og ble med det den tredje romerske konge. Livius hevdet at han følte at samfunnet ble svekket av rolig liv, og lette dermed etter å starte nye kriger. Ikke lenge etter sin tiltredelse erklærte romerne krig mot byen Alba Longa, en krig som, etter en lengre stillingskrig, skulle avgjøres ved at et sett trillinger skulle duellere til døden ved sverd. En avtale mellom byene sa dermed at vinneren skulle herske over den tapende parts by i fred og ro. Horatiene (Horatii) fra Roma og curiatene (Curiatii) fra Alba Longa møttes i kamp, og etter at to av de romerske brødrene døde begynte den siste gjenlevende broren å løpe; med dette utmattet han og beseiret de sårede albanerbrødrene én etter én.
Selv om dette bekreftet romersk herredømme over Alba Longa underkastet ikke albanerne seg helt, og deres leder Mettius forsøkte seg på en form for dobbeltspill i en ny krig mot Veii og Fidenae. Tradisjonen forteller da at Tullus fikk Alba jevnet med jorden, og flyttet befolkningen til Roma – noe som fordoblet Romas befolkning. Tullus henrettet også Mettius ved å binde hans armer og ben til fire hester og lot de rive ham i stykker – ifølge Livius den siste gangen denne straffemetoden ble brukt. De fremste slektene fra Alba Longa ble innlemmet i senatet, blant annet julierne, og senatsbygget Curia Hostilia ble konstruert av og oppkalt etter ham.
Hostilius ble ifølge tradisjonen etterfulgt av Ancus Marcius, angivelig Numa Pompilius' barnebarn, som ble valgt for å ta bedre vare på gudene enn Hostilius hadde gjort.
Zoi Sadowski-Synnott
Hun tok sølvmedalje i slopestyle under VM i freestyle og snøbrett 2017 i Sierra Nevada. Hun ble tatt ut til å representere New Zealand under Vinter-OL 2018 i Pyeongchang,  hvor hun tok bronse i Big air.
Pietro Mascagni
Pietro Antonio Stefano Mascagni (født 7. desember 1863 i Livorno i Toscana, død 2. august 1945 i Roma) var en italiensk komponist og dirigent som ved siden av Ruggero Leoncavallo og Giacomo Puccini er en av de viktigste representantene for verismo-operaen.
Bakgrunn
Han var elev til Amilcare Ponchielli og Michele Saladino ved musikkonservatoriet i Milano.
Komponist
Pietro Mascagnis mest kjente verk, operaen Cavalleria rusticana, vant den milanesiske musikkforleggeren Edoardo Sonzognos konkurranse for unge italienske komponister som ikke hadde hatt noen operaoppføringer og ble en av operahistoriens største suksesser etter uroppføringen på Teatro Costanzi i Roma i 1890. Librettoen er basert på Giovanni Vergas veristiske novelle/skuespill med samme navn, og Mascanis opera regnes som den første innen verismosjangeren.
Også Mascagnis operaer L'Amico Fritz og Iris nøt stor popularitet i Europa.
Til sammen skrev Mascagni femten operaer, én operette og flere orkester- og korverker, foruten sanger og klavermusikk. Han opplevde stor suksess i sin samtid, både som komponist og dirigent.
Mascagni gjentok aldri seg selv i sine verker. Det kan finnes mange ulike stilarter i Mascagnis operaer: den sterke sicilianske følelse i Cavalleria rusticana, den asiatiske stemning i Iris, idyllen i L'Amico Fritz, det franske lydbilde i Isabeau, den krasse verismen i Il Piccolo Marat. Mascagni kunne tilpasse sitt veristiske uttrykk efter det dramatiske behov.
Sandro Rosell
Alexandre Rosell i Feliu (født 6. mars 1964 i Barcelona), best kjent som Sandro Rosell, var president i FC Barcelona fra 2010 til 2014. Han tok over jobben etter Joan Laporta 1. juli 2011. Rosell har en MBA fra ESADE.
Svartskogsnegl
Svartskogsnegl (Arion ater) er et bløtdyr og tilhører de landlevende lungesneglene i familiegruppen skogsnegler. Den er en av «nakensneglene» uten synlig skall.
Svartskogsnegl er nært beslektet med brunskogsnegl (Arion vulgaris) og rødskogsnegl (Arion rufus) Noen forskere anser svartskogsnegl og rødskogsnegl som fargevarianter av samme art og kaller derfor rødskogsnegl for Arion ater rufus. På Vestlandet er det påvist at svartskogsnegl har gener fra rødskogsnegl. Dette stammer ifølge forskere fra Universitetet i Bergen fra krysninger med den opprinnelige bestanden av rødskogsnegl ved Bergen.
Utseende
Svartskogsnegl kan bli opptil 15 cm. lang når den er fullvoksen. Unge snegler er lyse, nesten hvitaktige, men når de blir et par centimeter lange, blir de etterhvert mer svarte. Vanligvis er alle voksne individer svarte, men noen har mindre pigmenter og kan være gråhvite.
Svartskogsnegl har to par tentakler. På det øverste paret finnes øyne ute på spissen. Det underste paret brukes til å registrere lukter eller kjemikalier. De har en kappehule som er en del av åndedrettet til sneglen, og den tjenestegjør som en lunge. På en uforstyrret snegl kan en lett se åpningen til kappehulen som et hull, normalt på høyre siden av kappen. Alle skogsnegler har åndehullet foran midten av kappa. Den kan ligne på enkelte arter i familien kjølsnegler (Limacidae), men disse  har åndehullet bak midten av kappa og en kjøl på den bakre delen av kroppen.
Levevis
Svartskogsnegl spiser levende planter og dødt planteavfall. Den finnes på fuktige steder med skygge og er vanlig i åpent skoglandskap. Som andre snegler trives den best i fuktig overskyet vær eller i mørke om natten når luftfuktigheten er høyere. Om dagen hviler den ofte under steiner eller i tett vegetasjon. Om været blir for tørt og varmt, lukker den åpningen til kappehulen, mest mulig for å spare på fuktigheten.
The Decade (EP)
The Decade EP er en EP fra det amerikanske bandet Alesana. EP-en ble utgitt 1. april 2014. EP-en ble laget for å feire Alesana's tiårsjubileum(2004-2014)
Sooners
Det engelske ordet Sooners ble brukt for å beskrive nybyggerne som bosatte seg i de utildelte landområdene i de områdene som nå utgjør staten Oklahoma og som da utgjorde Indianerterritoriet, før president Benjamin Harrison offisielt gjorde områdene for åpne for hvem som helst ved en lov som trådte i kraft 2. mars 1889.
Svartskogsnegl
Levevis
Svartskogsnegl er hermafroditt (tvekjønnet). For å kunne legge egg kreves allikevel to snegler, som under paringen, befrukter hverandre. Den svarte skogsneglen kan legge flere hundre egg, i grupper på 20-30 egg. Eggene legges på skyggefulle fuktige steder under mose og kvist, i juli og august. Etter noen uker klekkes eggene. De nyklekte sneglene ser ut som miniatyrer av de voksne individene. Utviklingstiden til et voksent individ kan variere, men mellom seks og sju måneder er vanlig.
Utbredelse
Svartskogsnegl er utbredt nordvest i Nord-Amerika og Nord-Europa. I Norge nord til Troms, men den er vanligst langs kysten.
Liste over Indonesias statsministre
Republikken Indonesias statsminister var sjef for landets regjering 1945–1966.
Pierre Rey
Pierre Rey (født 27. april 1930, død 22. juli 2006) var en fransk forfatter. På norsk foreligger hans internasjonale bestselleren Out (Gyldendal 1978).
Liv og virke
Det skal ha vært den betydelige gjelden han opparbeidet etter mange kostbare seanser hos Lacan, som satte ham på tanken om å skrive en bestseller. I 1972 utga han Le Grec, en roman kalkert på Aristoteles Onassis' liv, som umiddelbart ble en suksess. Deretter fulgte oppfølgeren La Veuve (1976), om enken Jackie Kennedy Onassis. I 1977 kom thrilleren Out (norsk utgave 1978, oversatt av Tom Lotherington) og deretter en rekke suksessromaner med handling fra internasjonalt jetset, en verden Pierre Rey kjente og trivdes i. Han skrev også manus til en tv-serie og et teaterstykke (La Mienne s'appelait Régine) som ble filmet i USA under tittelen Regina, med Ava Gardner og Anthony Quinn i hovedrollene.
Romaner
Sammen med Loup Durand, under psevdonymet «Michael Borgia»: TNT, Robert Laffont, 1978-1980, en serie på ni spion- og spenningsromaner, tilpasset tegnefilm av Loup Durand og André-Paul Duchateau.
Galdhøpiggen
Galdhøpiggen er Fastlands-Norges, Skandinavias og Nord-Europas høyeste fjell. Det har en høyde på 2 468,8 meter over havet. Fjellet ligger i Jotunheimen i Lom kommune i Innlandet fylke, på Jotunheimplatået på ca. 2 000 moh., og selve piggen stikker 420 meter over. Fjellet er også nr. 10 på listen over europeiske fjell med størst primærfaktor (prominence).
Geologi
Geologisk sett hører Galdhøpiggen til Den kaledonske fjellkjede, i likhet med de fleste fjellkjeder i det sydlige Norge. Fjellet består hovedsakelig av den magmatiske bergarten gabbro, som finnes i store deler av Jotunheimen. Det var i istidene at fjellet fikk sin nåværende form, ettersom den var dekket av isbreer. Noen geologer har nå gått vekk i fra teorien om at de høyeste toppene i Norge sto opp av isen som nunataker.
Selv om Galdhøpiggen er landets høyeste fjell er det langt fra det mest ruvende fjellet vi har. Før nøyaktige høydemålinger kom på plass, ble andre topper som f.eks. Snøhetta (2 286 moh.) og Knutsholstinden (2 341 moh.) regnet for å være høyere.
Historie
Smelting av Juvfonne (nær Juvvatnet) og andre isfelt har avdekket mange gjenstander fra reinjakt fra steinalderen.
Adkomst
Selv om ruten fra Juvasshytta krever kryssing av Styggebreen er denne ruten den korteste til toppen. Turen fra Spiterstulen er lengre og tar ca. fem timer opp og tre timer ned. Her stiger man ca. 1400 høydemeter fra start til toppen. Ruten krever ikke kryssing av isbre eller klatring og gjennomføres uten guide.
I dag står det en steinhytte på toppen av Galdhøpiggen, den fjerde i rekken (de tre første ble tatt av uvær). Her er det om sommeren en liten kiosk.
Ceutorhynchus
Ceutorhynchus er en artsrik slekt av små, runde, mer eller mindre skjellkledte snutebiller.
Utseende
Små (ofte 2 – 3 mm), sterkt hvelvede, ofte nærmest kulerunde biller. Kroppen, særlig undersiden, er høyt hvelvet. Grunnfargen er mørkebrun eller svart, men denne er ofte nesten helt dekket av lyse skjell, særlig på undersiden. De mangler påfallende, oppstående hår. Hodet er temmelig lite, fasettøynene er store, men flate, snuten er lang, slank og krum. Normalt peker denne nedover eller bakover, og den kan foldes inn i en fure mellom framhoftene. Antennene er knebøyde, ganske slanke med en markert kølle, og sitter festet på snuten i den ytre halvdelen. Brystskjoldet (pronotum) er mye smalere enn dekkvingene, fremst med en markert "krage", sidene er rundede. Det har ofte et par lave knøler på sidene og er sterkt punktert, men punkteringen er ofte mer eller mindre dekket av lyse skjell. Dekkvingene har markerte skuldre og tydelige punktrekker. Overflaten er gjerne ujevn med lave knøler eller grunne fordypninger. På sidene er dekkvingene bøyd ned slik at de dekker deler av dyrets sider. Beina er forholdsvis korte, og kan foldes tett inntil kroppen.
Josef Kahl
Josef Kahl (født 31. mars 1913, død 23. februar 1942) var en tsjekkisk skihopper.
Han representerte Tsjekkoslovakia i Vinter-OL 1936 i Garmisch-Partenkirchen, der han ble nummer 29 i det individuelle hopprennet.
Handley Page
Handley Page Ltd. var en britisk flyprodusent, mest kjent for produksjon av bombefly og passasjerfly.
Firmaet ble grunnlagt i juni 1909 av sir Frederick Handley Page. Handley Page ble kjent for sine bombefly under den første verdenskrig. I mellomkrigstiden produserte firmaet også passasjerfly, og under den andre verdenskrig produserte de bombeflyet Handley Page Halifax. I juni 1948 tok Handley Page over Miles Aircraft. Handley Page opphørte i 1970.
Blanke ark (album)
Blanke ark er debutalbumet til det norske dansebandet Picazzo, utgitt i 1998.
Dmitrij Vasiljev (skihopper)
Dmitrij Viktorovitsj Vasiljev (russisk Дмитрий Викторович Васильев, født 26. desember 1979 i Ufa) er en russisk skihopper.
Vasiljevs beste sluttplassering i verdenscupen var i 2008/09-sesongen da han kom på en 5.-plass totalt med 845 poeng.
Hans to beste plasseringer i Ski-VM var i Sapporo hvor han endte på 7.-plass i stor bakke. Den samme plasseringen fikk han i Liberec, dette var også i stor bakke.
Vasiljev ble tatt for doping og diskvalifisert vinteren 2001 etter at han ble nummer to i hoppukerennet i Garmisch-Partenkirchen; han testet positivt på furosemid. Han ble utestengt i to år fram til 4. januar 2003. Som følge av utestengelsen gikk Vasiljev glipp av Vinter-OL i Salt Lake City i 2002.
I 2010 ble Vasiljev skadet i kneet under trening før et verdenscuprenn i Kulm, dermed gikk han glipp av nok et OL, denne gang Vancouver. 15. februar 2015 hoppet Vasiljev 254 meter under kvalifiseringen til skiflygingsrennet i Vikersund, men greide ikke å stå på dette, som ville vært ny verdensrekord.
Harry Mallin
Henry William «Harry» Mallin (født 1. juni 1892 i Lewisham i London, død 8. november 1969 i London) var en britisk bokser som deltok under OL 1920 i Antwerpen og OL 1924 i Paris
Mallin ble olympisk mester i boksing under OL 1920 i Antwerpen. Han vant gull i mellomvekt, i finalen beseiret han canadiske Georges Prud'Homme. Det var 17 boksere fra ni nasjoner som stilte i denne vektklassen som ble avviklet i perioden 21. til 24. august 1920. Mallin forsvarte sin tittel i samme vektklasse fire år senere, under OL 1924 i Paris.
Nordmøre Mållag
I 2004 hadde laget 261 medlemmer.
Nordmøre Mållag sin målpris
Nordmøre Mållag deler hvert år i november ut sin målpris.
Nintendo Entertainment Analysis and Development
Nintendo Entertainment Analysis and Development (EAD) er Nintendo Japans største underavdeling og utvikler av spill. EAD ble startet i 1980 under navnet Nintendo Research & Development Team 4 (Nintendo R&D4). I SNES-perioden skiftet Nintendo R&D4 imidlertid navn til Nintendo EAD. Nintendo EAD ledes av Shigeru Miyamoto.
Kårde
En kårde er et stikkvåpen med en lang og rett stålklinge. Den "klassiske" kården (eng. rapier) er et tyngre våpen fra 15-1600-tallet. Disse hadde en klinge på rundt en meter og veide ca 1-1.5 kg. Disse var ofte skarpe langs hele klingen. De kunne derfor også kutte, til tross for at de primært var stikkvåpen. De ble ofte båret som statussymbol, men eksemplarer av høy kvalitet var svært dødelige våpen, og ble benyttet i dueller, til selvforsvar, og i krig.
Den senere kården på 1700-tallet, 'draktkården', hadde en kortere klinge og veide mindre, og bruktes primært til å stikke med. Disse ble forsatt båret av offiserer og adelstanden. Offiserkården eller soldatkården var noen ganger tyngre og kunne brukes til å kutte med.
Den moderne kården har sin opprinnelse i duellverdenen og det franske duellsverdet som ble brukt på 1800-tallet.
Kården eller 'epee' er det mest brukte konkurransevåpenet i fekting. Kårdefekting har for menn vært en øvelse i OL fra 1896, og for kvinner fra 1996. Det har vært arrangert norgesmesterskap siden 1913, og for kvinner siden 1986.
Tsjornaja roza - emblema petsjali, krasnaja roza - emblema ljubvi
Tsjornaja roza - emblema petsjali, krasnaja roza - emblema ljubvi (originaltittel: Чёрная роза — эмблема печали, красная роза — эмблема любви) er en sovjetisk film fra 1989 regissert av Sergej Solovjov.
Tyskland rundt 2008
I tillegg til ProTour-lagene fikk også de profesjonelle kontinentallagene Team Volksbank og Skil-Shimano stille.
Linus Gerdemann vant sammenlagt foran sin lagkamerat Thomas Lövkvist som vant poengkonkurransen og ungdomskonkurransen.
Monti Dauni
Monti Dauni er en fjellkjede i Sør-Italia, som utgjør den østlige delen av Apenninene i Campania. De utgjør Foggia den vestlige utkanten av Capitanata og grensen til Apulia med Molise og Campania. Området har fått navnet sitt fra en gammel italiensk stamme, Dauni, på tross av at det ble sterkt holdt av Hirpini.
Arne Wam
Arne Wam (født 14. april 1952 i Drammen ) er en norsk journalist og næringslivsleder. Han har hatt flere stillinger innenfor NRK og NSB. Fra 2000 til 2001 var han konstituert konsernsjef i NSB. Wam var leder av Mannsrolleutvalget fra 1987 til 1989.
Han er gift med politikeren Sissel Rønbeck.
Trådløst sensornettverk
Trådløst sensornettverk er et nettverk av distribuerte autonome sensorer som i samarbeid overvåker en prosess eller et miljø. Dette er en relativt ny teknologi som har et stort potensial for måling av lyd, lys, vibrasjon, trykk, bevegelse eller kjemiske komponenter i luften. Med slike systemer er det mulig å gi et to- eller tredimensjonalt situasjonsbilde basert på flere samtidige sensormålinger i motsetning til tradisjonelle sensorer som kun gir en punktmåling. Et sensornettverk kan bestå av to til tre sensorsnoder og opp til flere tusen avhengig av anvendelse.
Hans I. Kleven
Hans Ingemann Kleven (født 1. juni 1926 i Skui i Bærum, død 28. juli 2014) var en norsk jurist og formann for Norges Kommunistiske Parti.
Biografi
Hans I. Kleven ble medlem av partiet i 1945, og i 1948-1949 var han student ved den såkalte Karl Marx-skolen i den okkuperte tyske øst-sonen (SBZ), det som snart ble DDR. Han ble imidlertid ekskludert fra NKP i 1950, i kjølvannet av oppgjøret partiet gjorde med Peder Furubotn.
I 1954 ble han tatt til nåde igjen. Han ble sentralstyremedlem i 1961, men gikk ut av sentralstyret som medlem av mindretallet rundt Frihetens redaktør Jørgen Vogt i mars 1967. Kleven og hans meningsfeller gjorde dette i protest mot Reidar T. Larsens fløy. Sammen med andre sentralstyremedlemmer forlot Kleven sentralstyremøtet. Disse la i tillegg ned vervene sine. Ingen av dem ble ekskludert, men på det ekstraordinære landsmøtet i 1968 ble det vedtatt en «kameratslig korreks» mot Kleven og de som hadde støttet ham.
I forbindelse med dannelsen av Sosialistisk Venstreparti støttet Kleven flertallet rundt Martin Gunnar Knutsen, og i 1976 ble han nestformann, og i 1982 ble han formann for partiet. I 1987 takket han av, men ble sittende i ledelsen frem til 1990. I kjølvannet av Sovjetunionens sammenbrudd trakk Kleven seg ut av aktiv partipolitikk, men var fortsatt aktiv i studiegruppen Marxistisk Forum.
Kleven ble ansett som en sentral marxistisk teoretiker i Norden og deltok i 2010 som foreleser og skribent i forbindelse med Marxistisk Forums «Skole i marxisme».
Trådløst sensornettverk
Anvendelser
Utviklingen av trådløse sensornettverk var opprinnelig motivert av militære formål slik som overvåking av fiendtlig aktivitet og beskyttelse av egne styrker. I dag er teknologien i bruk i mange industrielle og sivile områder slik som blant annet prosessovervåkning, miljøovervåkning, intelligent styring av hus og traffikkontroll. Andre bruksområder er overvåkning av spredningen til et oljeutslipp eller skogbrann.
Teknologi
De unike karakteristikkene til sensornettverk gjør at elektronikk, operativsystem og protokoller må utvikles med spesiell omtanke: Sensornoden må operere med begrenset batterikapasietet, den må kunne motstå harde miljøpåvirkninger, nettverket må tolerere at enkelte sensornoder feiler, enkelte noder kan være mobile, nettverkstopologien kan være dynamisk, operasjonsmønsteret er autonomt, radiokapasiteten er begrenset, og antallet noder kan være svært høyt.
De fleste sensornettverk for forskningsformål benytter ZigBee (basert på IEEE 802.15.4) som kommunikasjonsprotokoll. Tradisjonelt har sensornettverk vært meget enkle og i stor grad har proprietære protokoller vært benyttet på nettverkslaget. Hos IETF finnes derimot arbeidsgruppe som arbeider med en åpen standard (6LoWPAN) slik at IPv6 kan benyttes over IEEE 802.15.4. Denne standarden gjør det enkelt å koble trådløse sensornettverk med eksisterende IP-baserte nettverk.
Sensornodene benytter gjerne en 8-bits laveffekts mikrokontroller med et egnet operativsystem. Av de mest populære anvendelige plattformene i dag er mikrokontrolleren AVR og operativsystemet TinyOS. En rekke sensorer kan i dag konstrueres med MEMS-teknologi, noe som bidrar til en ytterligere miniatyrisering og kostnadssenking av sensornodene.
Albertbreen
Albertbreen er en isbre på Svalbard. Den er en liten isbre vest for Liefdefjorden, mellom Siktefjellet, Högeloftet og Fotkollen, nord på Haakon VII Land.
Miyabi Onitsuka
Miyabi Onitsuka (født 12. oktober 1998) er en japansk snøbrettkjører, som ble verdensmester i slopestyle under VM i freestyle og snøbrett 2015 i Kreischberg. To år senere tok hun bronsemedalje i samme øvelse under VM i freestyle og snøbrett 2017 i Sierra Nevada og ble tatt ut til å representere Japan under Vinter-OL 2018 i Pyeongchang.
Tveiterås skole
Tveiterås skole er en offentlig spesialskole i Bergen kommune i Hordaland.
Skolen tar imot elever fra 1. til 10. trinn og er spesialtilpasset elever med autisme.
Historie
Skolen åpnet høsten 1964 som Fana spesialskole, i en ombygget tyskerbrakke på Øvsttun. Plasseringen var en midlertidig løsning. Først i 1970 fikk skole en ny tomt på Tveiterås og i 1973 stod den nye skolen ferdig.